Maûsolée

Un maûsolée est eune grande tombe ou sépultuthe bâtie à seule fîn d'y entèrrer l'corps d'eune grôsse tête - un rouai, un président, ou un génétha par exempl'ye.

Lé nom veint d'la tombe à Maûsolos, rouai d'Carie (dans la Turtchie d'achteu) au 4e siècl'ye d'vant l'Christ. Chu maûsoléon fut bâti en marbe et nou criyait qu'i' 'tait ieune des Sept Mèrvelles du Monde.

Lé mot maûsolée a 'té fait sèrvi d'pis chu temps-là pouor autcheune tombe mangnifique. Tchique exempl'yes au jour d'aniet:

 Lé maûsolée à Léninne à Moscou
 Lé maûsolée à Mao Jé Dong à Beijîng
 Lé Taj Mahal en Înde
 Lé maûsolée à la Reine Victoria à Frogmore

Category:Architectuthe